CELEX: 62011TN0585
Language: et
Date: 2011-11-10 00:00:00
Title: Kohtuasi T-585/11: 10. novembril 2011 esitatud hagi — Cheverny Investments versus komisjon

28.1.2012   
            
            
               ET
            
            
               Euroopa Liidu Teataja
            
            
               C 25/60
            
         
      10. novembril 2011 esitatud hagi — Cheverny Investments versus komisjon
      (Kohtuasi T-585/11)
      (2012/C 25/115)
      Kohtumenetluse keel: saksa
      
         Pooled
      
      
         Hageja: Cheverny Investments Ltd (St. Julians, Malta Vabariik) (esindaja: advokaat H. Prinz zu Hohenlohe-Langenburg)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 26. jaanuari 2011. aasta otsus K(2011) 275, milles käsitletakse Saksamaa antud riigiabi C 7/10 „Ettevõtte tulumaksu seadus, saneerimisklausel”, mis on adresseeritud Saksamaa Liitvabariigile;
               
            
                  —
               
               
                  teise võimalusena tühistada Saksamaa Liitvabariigile adresseeritud komisjoni 26. jaanuari 2011. aasta otsus K(2011) 275, milles käsitletakse Saksamaa antud riigiabi C 7/10 „Ettevõtte tulumaksu seadus, saneerimisklausel”, selles osas, milles vastavalt siseriikliku õiguse tõlgendusele puudutab KStG § 8c lõikes 1a ette nähtud saneerimisklausel mitte üksnes suurtes võlgades või maksejõuetuid või maksejõuetuks muutuda võivaid ettevõtteid, vaid KStG § 8c lõike 1a mõttes saneerimine annab — kui muud tingimused on täidetud — kahjumi ülekandmise võimaluse osaluse omanike vahetumise korral ka sellistele ettevõtetele, mille maksejõuetust või liiga suurt võlgnevust on võimalik vältida;
               
            
                  —
               
               
                  mõista kostjalt välja kohtukulud vastavalt Üldkohtu kodukorra artikli 87 lõike 2 esimesele lausele.
               
            
         Väited ja peamised argumendid
      
      Hagi põhjenduseks väidab hageja, et kostja on Saksamaa ettevõtte tulumaksu seaduse (KStG) § 8c lõiget 1a analüüsides leidnud valesti, et saneerimisklausel kujutab endast riigiabi, ning teinud hindamisvea, kuna ta on asunud seisukohale, et:
      
                  —
               
               
                  vaidlustatud säte puudutab üksnes ettevõtteid, kes on maksejõuetud või keda ähvardab maksejõuetus, mitte aga selliseid, kelle puhul on maksejõuetus või liiga suur võlgnevus kõigest võimalikkus;
               
            
                  —
               
               
                  vaidlustatud säte on selektiivne, lähtudes sellest, et võrdlussüsteem on KStG § 8c, mitte KStG ise.
               
            Veel väidab hageja, et kostja on teinud kaalutlusvea, kuna
      
                  —
               
               
                  ta ei ole määranud kindlaks võrdlussüsteemi seoses KStG-ga, võttes arvesse enda teatist riigiabi eeskirjade kohaldamise kohta äriühingute otsese maksustamisega seotud meetmete suhtes (EÜT C 384, lk 3) ning ettepanekut võtta vastu nõukogu direktiiv ettevõtte tulumaksu ühtse konsolideeritud maksustamisbaasi (CCCTB) kohta;
               
            
                  —
               
               
                  ta ei võtnud arvesse, et saneerimisklausel oli õigustatud makroökonoomilise tasakaalu häire tõttu 2009. aastal.
               
            Seetõttu on hageja seisukohal, et kostja on rikkunud ELTL artikli 107 lõiget 1.